Ravel Morrison

Ravel Ryan Morrison (født 2. februar 1993) er en engelsk-jamaikansk fotballspiller som spiller for den amerikanske klubben D.C. United.

Han ble først oppdaget av Phil Brogan, som da var trener i Manchester United. Morrison signerte sin første ungdomskontrakt med Manchester United i 2009 og ble profesjonell 2. februar 2010, på sin 17-årsdag.

Den 26. oktober 2010 fikk han sin offisielle debut for Manchester Uniteds førstelag, hjemme mot Wolverhampton Wanderers i en ligacupkamp som Manchester United vant 3-2 etter en sen scoring av Javier Hernandez. Morrison kom inn som innbytter for Park Ji-Sung. 

I mai 2011 var Ravel Morrison med på Manchester Uniteds ungdomslag som vant FA Youth Cup, med finaleseier over Sheffield United. Finalen i FA Youth Cup spilles over to kamper, og Morrison scoret to mål i kamp nummer to som United vant 4-1. Resultatet sammenlagt ble 6-3.

I januar 2012 signerte Ravel Morrison en 3,5 års lang kontrakt med West Ham United FC.

Ravel Morrison hadde et vellykket låneopphold i Birmingham City FC før han retunerte til West Ham United FC foran 2013-2014 sesongen. I denne perioden spilte han under Lee Clark som Ravel ga mye av æren for at han hadde lagt sine utenomsportslige utspring bort.

Han ble lenge regnet som et av de største talentene i Europa og var ifølge Alex Ferguson det største talentet Manchester United hadde produsert siden Paul Scholes.

 Referanser 

 Eksterne lenker 


Kategori:Engelske fotballspillere
Kategori:Jamaicanske fotballspillere
Kategori:Fotballspillere for Manchester United FC
Kategori:Fotballspillere for West Ham United FC
Kategori:Fotballspillere for Birmingham City FC
Kategori:Fotballspillere for Queens Park Rangers FC
Kategori:Fotballspillere for Cardiff City FC
Kategori:Fotballspillere for SS Lazio
Kategori:Fotballspillere for CSD Atlas de Guadalajara
Kategori:Fotballspillere for Östersunds FK
Kategori:Fotballspillere for Sheffield United FC
Kategori:Fotballspillere for Middlesbrough FC
Kategori:Fotballspillere for ADO Den Haag
Kategori:Fotballspillere for Derby County FC
Kategori:Fotballspillere for D.C. United
Kategori:Personer fra Manchester